Sölubann á 98 áfyllingar fyrir rafrettur Neytendastofa fór í markaðseftirlit hjá Lukku Láka söluturni sem selur rafrettur og áfyllingar fyrir þær . Reyndust 63 tegundir áfyllinga sem innihéldu nikótín ekki hafa verið tilkynntar til Neytendastofu . Auk þess kom í ljós að innsigli var rofið á 35 tegundum áfyllinga fyrir rafrettur og nikótíni hafði verið bætt við . Engar upplýsingar lágu fyrir um innihald áfyllinganna og því taldi Neytendastofa áfyllingarnar ekki öruggar og bannaði því sölu á þeim . Neytendastofa mat jafnframt að umbúðir þriggja áfyllinga höfðuðu sérstaklega til barna eða ungmenna vegna litríkra myndskreytinga , til dæmis með einhyrningum og regnbogum .